CELEX: 62014TB0189
Language: et
Date: 2014-07-25 00:00:00
Title: Kohtuasi T-189/14 R: Üldkohtu presidendi 25. juuli 2014 . aasta määrus – Deza versus ECHA (Ajutiste meetmete kohaldamine — Juurdepääs dokumentidele — Määrus (EÜ) nr 1049/2001 — ECHA hoitavad dokumendid, mis sisaldavad teavet, mille ettevõte esitas kemikaali kasutamisloa taotluse raames — Otsus anda kolmandale isikule juurdepääs dokumentidele — Täitmise peatamise taotlus — Kiireloomulisus — Fumus boni juris — Huvide kaalumine)

8.9.2014   
            
            
               ET
            
            
               Euroopa Liidu Teataja
            
            
               C 303/32
            
         Üldkohtu presidendi 25. juuli 2014. aasta määrus – Deza versus ECHA
   (Kohtuasi T-189/14 R)
   ((Ajutiste meetmete kohaldamine - Juurdepääs dokumentidele - Määrus (EÜ) nr 1049/2001 - ECHA hoitavad dokumendid, mis sisaldavad teavet, mille ettevõte esitas kemikaali kasutamisloa taotluse raames - Otsus anda kolmandale isikule juurdepääs dokumentidele - Täitmise peatamise taotlus - Kiireloomulisus - Fumus boni juris - Huvide kaalumine))
   2014/C 303/40
   Kohtumenetluse keel: tšehhi
   
      Pooled
   
   
      Hageja: Deza, a.s. (Valašské Meziříčí, Tšehhi Vabariik) (esindaja: advokaat P. Dejl)
   
      Kostja: Euroopa Kemikaaliamet (esindajad: A. Iber, M. Heikkilä ja T. Zbihlej)
   
      Ese
   
   Nõue peatada Euroopa Kemikaaliameti 24. jaanuari 2014. aasta otsuse avaldada teatav teave, mille hageja esitas bis(2-etüülheksüül)ftalaati (DEPH) müügiloa taotluse menetluse raames ja mida ta ise pidas salajaseks, täitmine.
   
      Resolutsioon
   
   
               1.
            
            
               Peatada Euroopa Kemikaaliameti (ECHA) 24. jaanuari 2014. aasta otsuse AFA-C-0000004274-77-09/F täitmine osas, mis annab kolmandatele isikutele Euroopa Parlamendi ja nõukogu 30. mai 2001. aasta määruse (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele alusel juurdepääsu ühele versioonile kemikaaliohutuse ja bis(2-etüülheksüül)ftalaati (DEPH) alternatiivsete ainete analüüsi ettekandest, mis oli üksikasjalikum kui see versioon, millest olid välja jäetud teatavad osad, mis on täpsustatud ajutiste meetmete kohaldamise taotluses ja mis sisalduvad selle taotluse lisades A.4.5. ja A.4.6, välja arvatud ühelt poolt see teave, mis puudutab ainete klassifikatsiooni ja märgistust, ja teiselt poolt teave, mis puudutab eelkõige ja üksnes järgnevaid: Arkema France, Grupa Azoty Zakłady Azotowe Kędzierzyn S.A. ja Vinyloop Ferrara S.p.A.
            
         
               2.
            
            
               Anda ECHA-le korraldus hoiduda avaldamast:
               
                           —
                        
                        
                           kemikaaliohutuse ja bis(2-etüülheksüül)ftalaati (DEPH) alternatiivsete ainete analüüsi ettekanne, millele viidatakse käesoleva resolutsiooni punktis 1, versioonis, mis on üksikasjalikum kui see, mida eespool punktis 1 kirjeldatakse;
                        
                     
                           —
                        
                        
                           kemikaaliohutuse ja bis(2-etüülheksüül)ftalaati (DEPH) alternatiivsete ainete analüüsi ettekanne, mille esitasid Arkema France, Grupa Azoty Zakłady Azotowe Kędzierzyn ja Vinyloop Ferrara, ja mis on ECHA 24. jaanuari 2014. aasta otsuste AFA C-0000004280-84-09/F, AFA C 0000004275-75-09/F ja AFA C 0000004151-87-08/F esemeks, osas, kus need dokumendid on identsed käesoleva resolutsiooni punkti 1 alusel kaitstud dokumentidega.
                        
                     
         
               3.
            
            
               Kohtukulude kandmine otsustatakse edaspidi.